recursal/SuperWikiNEXT-32B huggingface dataset:
**แพทย์หญิง กอบกุลยา จึงประเสริฐศรี** (เกิด 6 พฤศจิกายน พ.ศ. 2528) ชื่อเล่น **เพื่อน** รองนางสาวไทย ประจำปี 2552 เป็นนักแสดงหญิงชาวไทย

ประวัติ
-------

**กอบกุลยา จึงประเสริฐศรี** มีชื่อเล่นว่า **เพื่อน** เกิดเมื่อ 6 พฤศจิกายน พ.ศ. 2528 เกิดที่จังหวัดขอนแก่น จบระดับประถมศึกษาที่โรงเรียนอนุบาลขอนแก่น ระดับมัธยมศึกษาจากโรงเรียนขอนแก่นวิทยายน และปัจจุบันสำเร็จการศึกษาแพทยศาสตรบัณฑิต เกียรตินิยมอันดับ 2 จากคณะแพทยศาสตร์ มหาวิทยาลัยขอนแก่น จังหวัดขอนแก่น ในชั้นปีสุดท้ายได้เข้ารับการฝึกงานทางการแพทย์ที่โรงพยาบาลสรรพสิทธิประสงค์ จังหวัดอุบลราชธานี กอบกุลยาเข้ารับพระราชทานปริญญาบัตรจากสมเด็จพระเทพรัตนราชสุดาฯ สยามบรมราชกุมารี เมื่อวันที่ 23 ธันวาคม 2553 ณ ศูนย์ประชุมเอนกประสงค์กาญจนาภิเษก มหาวิทยาลัยขอนแก่น และจบการศึกษาปริญญาโท คณะแพทยศาสตร์ จุฬาลงกรณ์มหาวิทยาลัย

ในวันที่ 18 สิงหาคม พ.ศ. 2553 พญ.กอบกุลยา จึงประเสริฐศรี ได้รับการคัดเลือกจาก นายนิพิฎฐ์ อินทรสมบัติ รัฐมนตรีว่าการกระทรวงวัฒนธรรม ให้ดำรงตำแหน่งเป็นทูตวัฒนธรรมให้กับกระทรวงวัฒนธรรม และเข้ามาช่วยงานในกระทรวงวัฒนธรรมและเผยเพร่วัฒนธรรมแกชาวต่างชาติอีกด้วย 

กอบกุลยา ดำรงตำแหน่งเป็น แพทย์หญิงปฏิบัติการ ที่โรงพยาบาลขอนแก่น จังหวัดขอนแก่น และยังเป็นทีมหมอชนบทในการลงพื้นที่ห่างไกล รักษาพยาบาลให้แก้ประชาชนร่วมกับมูลนิธิ พอ.สว. อีกด้วย 

ปัจจุบัน ปฏิบัติงานอยู่ที่ศูนย์ทางการแพทย์ คลินิกรักษาความงาม โรงพยาบาลพญาไท 2 และยังมีผลงานทางหน้าจอโทรทัศน์อยู่อย่างต่อเนื่อง

เข้าสู่วงการ
------------

เข้าสู่วงการโดยได้รับการคัดตัวเป็นนักแสดงแสดงภาพยนตร์เรื่อง รับน้องสยองขวัญ ในปี 2547 โดยรับบทเป็น เพื่อน ซึ่งขณะนั้นกำลังศึกษาอยู่ หลังจากที่ภาพยนตร์ออกอากาศแล้ว ได้มุ่งมั่นศึกษาทางสายแพทย์ต่อเพราะไม่มีเวลา จนปี 2552 กอบกุลยา จึงประเสริฐศรี ได้สมัครและเป็นผู้เข้าประกวดนางสาวไทย ปี 2552 หมายเลข 4 (รหัสโหวต M4) ที่มาพร้อมกับส่วนสูงถึง 165.5 เซนติเมตร ผ่านเข้ารอบตัดสิน 18 คนสุดท้าย และเข้าเก็บตัวที่เมืองพัทยา จังหวัดชลบุรี และจัดการประกวด ณ โรงละครอักษรา คิงเพาเวอร์ คอมเพล็กซ์ ถนนรางน้ำ กรุงเทพมหานคร ภายใต้แนวคิด "ทอแสงงามแห่งจิตใจ" โดยโมเดิร์นไนน์ทีวี ถ่ายทอดสดการประกวด และได้รับตำแหน่งรองนางสาวไทย ประจำปี 2552

* นางสาวไทย คือ อรวิภา กนกนทีสวัสดิ์
* รองอันดับ 1 คือ กอบกุลยา จึงประเสริฐศรี
* รองอันดับ 2 คือ วรวิตา จันทร์หุ่น

ผลงาน
-----

### ภาพยนตร์

 คนกล้าท้าชน

| ปี | เรื่อง | บทบาท |
| --- | --- | --- |
| 2547 | *รับน้องสยองขวัญ* | เพื่อน |
| 2559 | *อ้อมกอดเขมราฐ* | คุณหมอแพรขวัญ โตพิวัฒนกุล |

### ภาพยนตร์สั้น

* พกรักกลับบ้าน (2554) คู่กับ ติณห์ ศรีตรัย

### พิธีกร

* รายการ หมอนอกกะลา ตามติดชีวิต Intern
* รายการ มหัศจรรย์พันธุ์กาย KAI TAI SHIN SHOW ทางโมเดิร์นไนน์ ทีวี ร่วมกับ สมเกียรติ จันทร์พราหมณ์, ศกุนตลา เทียนไพโรจน์, ธนากร ชินกูล *(2 มกราคม 2557 - 2561)*
* รายการ อยู่เป็นลืมป่วย ทางช่อง อมรินทร์ทีวี

### งานเพลง

* เพลง คนขอนแก่น - รวมศิลปินชาวจังหวัดขอนแก่น

ตำแหน่งและรางวัลที่ได้รับ
-------------------------

* รองนางสาวไทย ประจำปี 2552
* รางวัล "ศิษย์เก่าแห่งความภาคภูมิใจ" จากมหาวิทยาลัยขอนแก่น เป็นผู้มอบ

ดูเพิ่ม
-------

* อินสตราแกรมของหมอเพื่อน
**วิตรูวิอุส** มีชื่อเต็มว่า **มาร์กุส วิตรูวิอุส ป็อลลิโอ** (ละติน: *Marcvs Vitrvvivs Pollio*; เกิดในช่วง 80-70 ปีก่อนคริสต์ศักราช - 25 ปีก่อนคริสต์ศักราช) เป็นนักเขียน สถาปนิก และวิศวกรแห่งอาณาจักรโรมัน เป็นบุคคลที่มีบันทึกเกี่ยวกับประวัติชีวิตส่วนตัวน้อยมาก สิ่งที่คนรุ่นหลังรู้จักเกี่ยวกับตัวเขาคือผ่านผลงานของเขา

วิตรูวิอุสเกิดในสถานภาพราษฎรโรมันเต็มตัว ได้เข้ารับราชการทหารและประจำอยู่ในกองวิศวกรรมซึ่งมีหน้าที่สร้างเครื่องกลต่าง ๆ เพื่อใช้ในการทำสงคราม ต่อมาได้รับการว่าจ้างจากจักรพรรดิเอากุสตุสให้ทำงานกับราชสำนัก วันเวลาของการเสียชีวิตของวิตรูวิอุสนั้นนักประวัติศาสตร์ไม่สามารถหาหลักฐานที่ชัดเจนได้ แสดงให้เห็นถึงความเป็นไปได้ว่า ในยุคสมัยที่เขาอยู่นั้น เขาไม่ได้เป็นคนสำคัญที่มีชื่อเสียงแต่อย่างใด

นักประวัติศาสตร์เชื่อว่า วิตรูวิอุสเป็นผู้เขียนศาสตรนิพนธ์ชื่อ *ว่าด้วยสถาปัตยกรรม* (De architectvra) โดยเขียนเป็นภาษาละตินและภาษากรีก เป็นงานที่เขียนถวายให้กับจักรพรรดิเอากุสตุส และเป็นหนังสือเกี่ยวกับสถาปัตยกรรมเพียงเล่มเดียวในยุคนั้นที่มีหลักฐานหลงเหลือมาจนถึงปัจจุบัน 

ข้อความเขียนโดยวิตรูวิอุสที่ได้รับการอ้างอิงมากที่สุดและยังคงใช้กันมาต่อเนื่องจนถึงปัจจุบัน คือ สถาปัตยกรรมต้องมีคุณลักษณะสามประการ ได้แก่ ความแข็งแรงมั่นคง (firmitas), การใช้ประโยชน์ได้ (vtilitas) และความงาม (venvstas)

แนวคิดที่สำคัญอีกประการของวิตรูวิอุสนั้นคือ แนวคิดเกี่ยวกับการมองสถาปัตยกรรมเป็นการสร้างสรรค์เลียนแบบองค์ประกอบของธรรมชาติ เพราะมนุษย์ต้องใช้วัสดุจากธรรมชาติมาสร้างสถาปัตยกรรม ภาษาของสถาปัตยกรรมที่เกิดขึ้นต้องมีความสัมพันธ์กับลักษณะทางธรรมชาติของมนุษย์ ชาวกรีกได้นำหลักการนี้ไปเป็นพื้นฐานในการพัฒนาองค์ประกอบของสถาปัตยกรรมคลาสสิก เช่น เสาแบบดอริก เสาแบบไอออนิก หรือเสาแบบคอรินเทียน ทุกสัดส่วนที่เกิดขึ้นนั้นมีจุดศูนย์กลางอยู่ที่งานอันเป็นสุดยอดแห่งการสร้างสรรค์ของธรรมชาติ ได้แก่ร่างกายของมนุษย์นั่นเอง แนวคิดเกี่ยวกับร่างกายมนุษย์ดังกล่าวได้รับการนำไปถ่ายทอดเป็นภาพเขียนที่มีชื่อเสียงชื่อ "วิทรูเวียนแมน" หรือมนุษย์วิตรูวิอุส ซึ่งเขียนโดยเลโอนาร์โด ดา วินชี

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วิตรูวิอุส**

* The Ten Books on Architecture
**ต่าย พิจิตร** หรือชื่อจริง **ชูชาติ ไตรรัตนประดิษฐ์** (ชื่อเล่น: ต่าย; 10 มกราคม พ.ศ. 2506 – ) เป็นอดีตนักสนุกเกอร์อาชีพชาวไทย เขาได้เข้าร่วมแข่งขันรายการเวิลด์สนุกเกอร์แชมเปียนชิปมาแล้วถึงสามสมัย และสามารถเข้าสู่รอบแรกในปี พ.ศ. 2538 ซึ่งผลงานร่วมที่ดีที่สุดของต่าย พิจิตร คือรายการไทยแลนด์โอเพน 1994 ที่เขาสามารถผ่านเข้าสู่รอบสอง โดยเป็นฝ่ายพ่ายต่อดาร์เรน มอร์แกน ด้วยผลการแข่งที่ 4–5 ในรอบดังกล่าว

ผลงานในระดับอาชีพ
-----------------

ต่าย พิจิตร ได้เป็นนักสนุกเกอร์อาชีพตั้งแต่ปี พ.ศ. 2534 โดยการแข่งขันรายการแรกของเขาคือไทยแลนด์โอเพน 1991 ซึ่งเขาได้ถูกคัดออกในรอบแรกหลังจากเป็นฝ่ายพ่ายต่ออาลี คาร์เตอร์ ด้วยผล 4–5 และต่าย พิจิตร สามารถทำผลงานที่ดีที่สุดในปี พ.ศ. 2537 ในรายการไทยแลนด์โอเพนด้วยการเป็นฝ่ายชนะโคลิน มอร์ตัน และสตีเฟน เฮนดรี ที่ 5–2 ก่อนจะเป็นฝ่ายแพ้มอร์แกนด้วยผล 4–5 ในรอบที่สอง

หนึ่งปีต่อมา เขาได้เข้าแข่งขันรายการเวิลด์สนุกเกอร์แชมเปียนชิปเป็นครั้งแรก กับการคัดเลือกเข้าสู่การแข่งขันเวิลด์สนุกเกอร์แชมเปียนชิป 1995 นั่นจึงหมายถึงการที่เขาได้เป็นชาวไทยรายที่สองที่ได้ลงแข่ง ณ โรงละครครูซิเบิล ต่อจากต๋อง ศิษย์ฉ่อย (เจมส์ วัฒนา) ก่อนจะมาเป็นแจ๊ค สระบุรี (เดชาวัต พุ่มแจ้ง) ในปี พ.ศ. 2556 ซึ่งต่าย พิจิตร สามารถผ่านมาถึงการแข่งรอบแรก ทว่า เขาเป็นฝ่ายแพ้ต่อวิลลี ธอร์น ด้วยผลการแข่งที่ 6–10  ในช่วงสิ้นสุดฤดูกาล 1994/95 ต่าย พิจิตร ได้รับการจัดให้อยู่ในอันดับที่ 171 ของโลก

นอกจากนี้ เขายังเข้าร่วมการแข่งขันสนุกเกอร์ยูเคแชมเปียนชิป 1996 โดยสามารถเป็นฝ่ายชนะต่อจิมมี ไวต์ ด้วยผล 9–7 ในรอบแรก และสามารถเข้าสู่รอบสอง ที่ซึ่งเขาเป็นฝ่ายแพ้ต่อโจ จอห์นสัน ด้วยผลการแข่งขันที่ 6–9

ในฤดูกาล 1998/99 เขาได้รับการจัดให้อยู่ในอันดับที่ 124 ของโลก นับเป็นอันดับสูงสุดของการเป็นนักสนุกเกอร์อาชีพสำหรับเขา แต่เมื่อสิ้นสุดฤดูกาลเขาก็ได้ตกมาอยู่ในอันดับที่ 150 กับทัวนาเมนต์สุดท้ายของเขาในรายการไชนาอินเตอร์เนชันแนล 1999 โดยเป็นฝ่ายแพ้ต่อจอห์น ไจล์ส ที่ 0–5

อ้างอิง
-------

1. 1 2 3  นาย ชูชาติ ไตรรัตนประดิษฐ์ (ต่าย พิจิตร) - คิว ทอง
2. ↑  Hawkins, Lee. "1995 Embassy World Professional Snooker Championship". *WWW Snooker*. สืบค้นเมื่อ 4 May 2013.
3. ↑  "Hicks heaps misery on erring Davis". *The Independent*. 19 April 1995. สืบค้นเมื่อ 4 May 2013.

แหล่งข้อมูลอื่น
---------------

* Profile on *Snooker Database* เก็บถาวร 2016-06-02 ที่ เวย์แบ็กแมชชีน
**หยาง ฮุ่ยหยัน** (จีนตัวย่อ: 杨惠妍; จีนตัวเต็ม: 楊惠妍; พินอิน: *Yáng Huìyán*) เกิดเมื่อ ค.ศ. 1981 เป็นนักธุรกิจชาวจีน เป็นนักพัฒนาอสังหาริมทรัพย์และผู้ถือหุ้นใหญ่ของคันทรีการ์เดนโฮลดิงส์ บริษัทยักษ์ใหญ่ในวงการอสังหาริมทรัพย์ของจีน

หยาง กั๊วะเฉียง ประธานบริษัทผู้เป็นบิดาเริ่มตั้งบริษัทคันทรีการ์เดนในปี ค.ศ. 1997 จากนั้นได้ตัดสินใจโอนหุ้น 70 เปอร์เซ็นต์ให้กับบุตรสาวเมื่อ ค.ศ. 2007 และนำเปิดขายสู่สาธารณชนครั้งแรก (IPO) ในปีนั้น มีมูลค่าสูงถึง 1.6 พันล้านดอลลาร์สหรัฐ ทำให้เธอกลายเป็นสตรีที่ร่ำรวยที่สุดในเอเชีย

ในเดือนมิถุนายน ค.ศ. 2019 หยางมีมูลค่าทรัพย์สินสุทธิ 21.2 พันล้านดอลลาร์สหรัฐจากการเปิดเผยของนิตยสารฟอบส์

หยางจบการศึกษาระดับปริญญาตรีจากมหาวิทยาลัยโอไฮโอสเตตเมื่อ ค.ศ. 2003

อ้างอิง
-------

1. ↑  "China's Richest Woman Just Made $2 Billion in 4 Days". *Fortune*.
2. ↑  "China's 100 Richest 2015: Wang Jianlin Regains Top Spot". *Forbes.com*. สืบค้นเมื่อ 2017-03-21.
3. 1 2  "Yang Huiyan". *Forbes*. สืบค้นเมื่อ 2018-11-10.
4. ↑  "China adds billionaires with IPO". *Chinadaily.com.cn*. สืบค้นเมื่อ 2017-03-21.
5. 1 2  "richest woman in the world". CNN. January 16, 2015. สืบค้นเมื่อ January 17, 2015.
6. ↑  "#125 Yang Huiyan". *Forbes.com*. 2008-02-11. สืบค้นเมื่อ 2017-03-21.
เหตุ**อาชญากรรม**มีอยู่หลากหลายประเภทในประเทศลาว

ประเภทอาชญากรรม
---------------

### เหตุขโมยและการตบทรัพย์

การตบทรัพย์เพียงเล็กน้อย และการล้วงกระเป๋า เป็นเหตุอาชญากรรมที่เกิดขึ้นอยู่เป็นประจำในประเทศลาว สินค้าปลอมและสินค้าที่ละเมิดลิขสิทธิ์สามารถพบเจอได้ทั่วพื้นที่ของประเทศลาว

### เหตุอุกฉกรรจ์

เหตุอุกฉกรรจ์ถึงว่าเกิดขึ้นเป็นจำนวนน้อยแต่กลับเติบโตขึ้นสูงในเดือนกรกฎาคม ค.ศ. 2013 โดยส่วนมากจะเกิดขึ้นในบริเวณลับตาคนหรือมืดโดยเฉพาะกับชาวต่างชาติ

### เหตุทุจริต

ปัญหาการทุจริตในประเทศถือว่าเป็นปัญหาหนัก โดยดัชนีภาพลักษณ์คอร์รัปชัน ในปี ค.ศ. 2012 จัดอันดับโดยองค์กรเพื่อความโปร่งใสนานาชาติ ในอันดับที่ 160 จาก 176 ประเทศจากทั้งหมด รัฐบาลได้พยายามปราบปรามการทุจริตภายในประเทศให้หมดสิ้น

### เหตุค้ายาเสพติดที่ผิดกฎหมาย

การค้ายาเสพติดที่ผิดกฎหมายถือเป็นเรื่องที่สำคัญในประเทศลาว เนื่องจากประเทศนี้เป็นประเทศของทุ่งดอกป็อปปี้และยาเสพติดที่ผลิตขึ้นมาเป็นจำนวนมาก รัฐบาลลาวพยายามยุติปัญหาเหล่านี้ โดยการกำจัดพื้นที่ปลูกฝิ่นของผู้ผลิตฝิ่นรายใหญ่ของประเทศออกจากประเทศไปร้อยละ 98 ในปี ค.ศ. 2005 ทำให้รัฐบาลเรียกการล้างฝิ่งนี้ถือว่าประสบความสำเร็จ ในขณะที่ยาเสพติดชนิดอื่น เช่น เฮโรอีน ได้แพร่หลายภายในประเทศมากขึ้น

ในช่วงไม่กีปี่ที่ผ่านมามีชาวต่างชาติเสียชีวิตจากการเสพยาเมแทมเฟตามีน ฝิ่น หรือเฮโรอีน ที่ผิดกฎหมาย ความแรงของยาเสพติดในประเทศลาวบางทีอาจเทียบเท่า หรือ แรงกว่ายาเสพติดในสหรัฐ

อ้างอิง
-------

1. 1 2  "Laos". travel.state.gov. คลังข้อมูลเก่าเก็บจากแหล่งเดิมเมื่อ 2013-10-28. สืบค้นเมื่อ July 15, 2013.
2. ↑  "Transparency International Corruption Perceptions Index 2012" (PDF). Ernst & Young. คลังข้อมูลเก่าเก็บจากแหล่งเดิม (PDF)เมื่อ 2013-06-13. สืบค้นเมื่อ June 15, 2013.
3. ↑  "Anti-corruption experts visited Laos for UNCAC implementation review". United Nations Office on Drugs and Crime. สืบค้นเมื่อ June 15, 2013.
4. ↑  "Lao PDR". United Nations Office on Drugs and Crime. สืบค้นเมื่อ June 15, 2013.
5. ↑  "Laos, US State Department, retrieved June 2014". คลังข้อมูลเก่าเก็บจากแหล่งเดิมเมื่อ 2015-09-05. สืบค้นเมื่อ 2018-11-19.
รูปประกอบผลิตภัณฑ์แป้งมันในประเทศไทย
**แป้งมันสำปะหลัง** เป็นแป้งที่ได้จากมันสำปะหลัง ลักษณะของแป้งมีสีขาว เนื้อเนียน ลื่นเป็นมัน. เมื่อทำให้สุกด้วยการกวนกับน้ำไฟอ่อนปานกลาง แป้งจะละลายง่าย สุกง่าย แป้งเหนียวติดภาชนะ หนืดข้นขึ้นเรื่อยๆ ไม่มีการรวมตัวเป็นก้อน เหนียวเป็นใย ติดกันหมด เนื้อแป้งใสเป็นเงา พอเย็นแล้วจะติดกันเป็นก้อนเหนียว ติดภาชนะ  ใช้ทำลอดช่องสิงคโปร์ ครองแครงแก้ว เป็นต้น และยังถูกใช้ในอุตสาหกรรมอื่นๆเช่น อุตสาหกรรมกระดาษ อุตสาหกรรมกาว เป็นต้น

การผลิต
-------

### การโม่มัน

หัวมันสำปะหลังที่ผ่านการล้างและปอกเปลือกที่สะอาดจะจะถูกลำเลียงโดยสานพานเข้าสู่เครื่องโม่ (Rasper) จะมีมีดโดยใบมีดขนาดใหญ่ในแนวตั้งฉากกับผิวหน้า โดยมีอัตราการหมุนประมาณ 1000 rpm และทำการติดตั้งใบมีดตั้งแต่ 100 ใบขึ้นไป ใบมีดแต่ละใบมีความยาว 30 เซนติเมตร ซึ่งในขั้นตอนนี้จะได้ของเหลวข้นที่มีส่วนผสมของแป้ง น้ำ กากมัน และสิ่งเจือปนต่าง ๆ ระหว่างกระบวนโม่จะมีการจ่ายน้ำจากกระบวนการเพื่อช่วยในการทำงานของเครื่องให้สะดวกยิ่งขึ้น

### หน่วยการสกัด

หลังจากนั้นมันสำปะหลังที่บดจนเป็นชิ้นละเอียดจากเครื่องเครื่องขูดหรือบดซึ่งจะมีส่วนประกอบของน้ำแป้ง กาก และเส้นใยจะถูกเติมน้ำก่อนจะนำเข้าสู่เครื่องสกัดแป้ง (Extractor) หน้าที่ของหน่วยสกัดคือ การแยกแป้งออกจากเซลลูโลส เครื่องสกัดแป้งจะประกอบไปด้วยตะแกรงและผ้ากรองเป็นส่วนประกอบ หลักการทำงานของเครื่องจะใช้หลักการของแรงหมุนเหวี่ยง (Centrifugal Force) โรงงานส่วนใหญ่จะใช้ชุดสกัด 3 ชุด แต่โรงงานขนาดใหญ่ อาจใช้ชุดสกัดถึง 4 ชุดต่อเนื่องกันเพื่อสกัดแป้งออกจากเซลลูโลสให้ได้มากที่สุด เครื่องสกัดแป้งแบ่งตามหน้าที่ตามกรองออกเป็น 2 ชุด คือ ชุดสกัดหยาบ (Coarse Extractor) และชุดสกัดละเอียด (Fine Extractor) น้ำแป้งจะผ่านเข้าชุดสกัดหยาบก่อน เพื่อแยกกากหยาบออกแล้วจึงเข้าสู่ชุดสกัดละเอียดเพื่อแยกกากอ่อน กากหยาบและกากอ่อนที่ได้จะถูกเหวี่ยงออกทางด้านบนของตะกร้ากรองแล้วเข้าสู่เครื่องสกัดชุดสกัดกาก (Pulp Extractor : เป็นเครื่องสกัดหยาบ ทำหน้าที่สกัดแป้งที่หลุดออกไปกับกาก) และเครื่องอัดกากต่อไป โดยที่เครื่องสกัดหยาบมีตะกร้ากรองเป็นสแเตนเลส (Stainless Screen) ขนาดรูกรอง 35-40 mesh มีการใช้น้ำหมุนเวียนหรือน้ำดีเพื่อช่วยในการสกัดแป้งออกจากกากหยาบ ส่วนเครื่องสกัดละเอียดตะกร้ากรองเป็นสแตนเลสมีรูกรองขนาดเส้นผ่านศูนย์กลางประมาณ 0.5 ซม. และใช้ผ้ากรองไนลอนทรงกรวยเหมือนตะกร้ากรองวางด้านบนแล้วยึดด้วยสายรัดโลหะ ผ้ากรองที่ใช้มีขนาดรูกรองสองแบบคือ 100-120 mesh และ 140-200 mesh มีการใช้น้ำกำมะถันและน้ำดีช่วยในการสกัดแป้งจากกากอ่อน น้ำกำมะถันช่วยกำจัดการเกิดเมือกที่จะไปอุดตันแผ่นกรอง ป้องกันไม่ให้เกิดการสูญเสียแป้งจากจุลินทรีย์และช่วยฟอกสีแป้งให้ขาว กากมันสำปะหลังจะถูกแยกออกจากน้ำแป้งเพื่อนำเข้าสู่เครื่องอัดกากและนำไปตากแดดเพื่อนำไปผสมเป็นอาหารสัตว์หรือนำไปผสมกับมันเส้นเพื่อทำมันอัดเม็ด

อ้างอิง
-------

1. ↑  ตำรับขนมหวาน. กทม. แสงแดด. 2537
2. ↑  จรรยา สุบรรณ์. ตำรับอาหาร ชุดพิเศษ. กทม. ศรีสยามการพิมพ์. 2542.
**ไอลีน เดอ กอแป เจ้าหญิงรัชทายาทแห่งแอลเบเนีย** (อังกฤษ: Her Highness Eileen de Coppet, Princess of Albania) (พระนามเดิม:ไอลีน เดอ กอแป) เป็นบุตรีใน จอร์จ จอนส์ตัน และ อลิซ เปรวิชคา พระบิดาของพระองค์เป็นชาวสวน ในแมนเชสเตอร์ พระองค์เสกสมรสครั้งแรกกับ อังเดร เดอ กอแป เมื่อวัะนที่ 6 พฤศจิกายน 2486 ซึ่งพระสวามีคนก่อนของพระองค์ เป็นเจ้าหน้าที่ในกองทัพสหรัฐ ก่อนจะเป็นหม้าย เนื่องจากพระสวามีคนแรกถึงแก่กรรมในปี 2496 ในเมืองโลซาน ประเทศสวิตเซอร์แลนด์ ต่อมาทรงเสกสมรสอีกครั้งกับ เจ้าชายคาร์โล วิกเตอร์ เจ้าชายรัชทายาทแห่งแอลเบเนีย เมื่อวันที่ 8 กันยายน พ.ศ. 2509 พระองค์ดำรงพระอิสริยยศ **เจ้าหญิงรัชทายาทแห่งแอลแบเนีย พระขายา** พร้อมฐานันดร ไฮเนส และได้ย้ายไปประทับ ณ เมืองเชลซี กรุงลอนดอน ต่อมาพระสวามีได้สิ้นพระชนม์ลงเมื่อวันที่ 8 ธันวาคม 2516 ซึ่งพระองค์ดำรงพระอิสริยยศเป็น **เจ้าหญิงแห่งแอลเบเนีย พระชายา** โดยเป็นพระอิสริยยศลำลองเท่านั้น เพราะถึงอย่างไรพระองค์ดำรงพระอิสริยยศเจ้าหญิงรัชทายาทแห่งแอลเบเนีย

ไอลีน เดอ กอแป เจ้าหญิงรัชทายาทแห่งแอลเบเนีย สิ้นพระชนม์ลงเมื่อวันที่ 1 กันยายน 2528 สิริพระชันษา 62 ปี ซึ่งสิ้นพระชนม์ก่อนวันประสูติปีที่ 63 เพียง 2 วัน

อ้างอิง
-------

* Genealogisches Handbuch des Adels, Fürstliche Häuser, Reference: 1991 2
เส้นตรงในระนาบสองมิติ
**เส้นตรง** (อังกฤษ: line) คือเส้นโค้งในแนวตรงโดยสมบูรณ์ (ในทางคณิตศาสตร์ เส้นโค้งมีความหมายรวมถึงเส้นตรงด้วย) ที่มีความยาวเป็นอนันต์ ความกว้างเป็นศูนย์ (ในทางทฤษฎี) และมีจำนวนจุดบนเส้นตรงเป็นอนันต์เช่นกัน ในเรขาคณิตแบบยุคลิด จะมีเส้นตรงเพียงหนึ่งเส้นเท่านั้นที่ผ่านจุดสองจุดใด ๆ และเป็นระยะทางที่สั้นที่สุด การวาดเส้นตรงสามารถทำได้โดยใช้เครื่องมือที่มีสันตรง เช่นไม้บรรทัด และอาจเติมลูกศรลงไปที่ปลายทั้งสองข้างเพื่อแสดงว่ามันมีความยาวเป็นอนันต์

เส้นตรงสองเส้นที่แตกต่างกันในสองมิติสามารถขนานกันได้ ซึ่งหมายความว่าเส้นตรงทั้งสองเส้นนั้นจะไม่ตัดกันที่ตำแหน่งใด ๆ ถึงแม้ต่อความยาวออกไปอีกก็ตาม ส่วนในสามมิติหรือมากกว่านั้น เส้นตรงสองเส้นอาจจะไขว้ข้ามกัน (skew) คือไม่ตัดกันแต่ก็อาจจะไม่ขนานกันด้วย และระนาบสองระนาบที่แตกต่างกันมาตัดกันจะทำให้เกิดเป็นเส้นตรงเพียงหนึ่งเส้น เรียกระนาบเหล่านั้นว่า *ระนาบร่วมเส้นตรง* (collinear planes) สำหรับจุดสามจุดหรือมากกว่าที่อยู่บนเส้นตรงเดียวกันจะเรียกว่า *จุดร่วมเส้นตรง* (collinear points)

นิยามแบบทั่วไป
--------------

ในปริภูมิแบบยุคลิด ℝ*n* (ซึ่งรวมไปถึงปริภูมิเวกเตอร์อื่น ๆ ด้วย) เราสามารถนิยามเส้นตรง *L* เป็นเซตย่อย (subset) ที่อยู่ในรูปแบบ

{\displaystyle L=\{\mathbf {a} +t\mathbf {b} \mid t\in \mathbb {R} \}}
โดยที่ **a** และ **b** เป็นเวกเตอร์ที่กำหนดไว้ใน ℝ*n* และ **b** ไม่เป็นเวกเตอร์ศูนย์ เวกเตอร์ **b** เป็นการอธิบายทิศทางของเส้นตรง และ **a** คือจุดที่อยู่บนเส้นตรง และตัวเลือกของเวกเตอร์อื่น ๆ ที่แตกต่างกันสำหรับ **a** และ **b** สามารถให้ผลเป็นเส้นตรงเส้นเดิมก็ได้

รังสี
-----

ในเรขาคณิตแบบยุคลิด **รังสี** หรือ **ครึ่งเส้นตรง** คือเซตของจุด C บนเส้นตรงร่วมกับจุด A และ B ดังในภาพ โดยไม่จำกัดว่าจุด C จะต้องอยู่ระหว่างจุด A กับ B ในทางเรขาคณิตทั่วไป รังสีจะเริ่มต้นที่จุดจุดหนึ่ง แล้วต่อความยาวออกไปในทิศทางหนึ่งโดยไม่สิ้นสุด สามารถวาดได้โดยมีลูกศรเพียงหนึ่งข้างคล้ายเวกเตอร์

รังสีรังสี

ดูเพิ่ม
-------

* ส่วนของเส้นตรง

แหล่งข้อมูลอื่น
---------------

* เอริก ดับเบิลยู. ไวส์สไตน์, "Line" จากแมทเวิลด์.
* สมการของเส้นตรง
**คนตัดคน** (อังกฤษ: God of Gamblers จีน: 賭神) ภาพยนตร์แอคชั่นสัญชาติฮ่องกง ในปี ค.ศ. 1989 กำกับภาพยนตร์โดย หวัง จิ่ง นำแสดงโดย โจว เหวินฟะ และ หลิว เต๋อหัว โดยภาพยนตร์เรื่องนี้มีภาคต่อคือ คนตัดคน 2

เรื่องย่อ
---------

เกาจิ้ง เป็นมือไพ่อันดับ 1 ของฮ่องกง เจ้าของฉายา "โคตรเซียน" เกาจิ้งสามารถเล่นไพ่ชนะได้ทุกคน รวมทั้ง นากามูระ เซียนไพ่ชาวญี่ปุ่น นากามูระ จึงขอให้เขาไปท้าแข่งกับ เฉิน จิงเฉิง มือไพ่อันดับ 1 เช่นกัน เกาจิ้งตอบตกลง โดยส่ง หลงอู่ มาเป็นบอดี้การ์ดให้ ขณะที่เกาจิ้งอยู่บนรถไฟก็ถูกพรรคพวกของพี่หนัน คนสนิทของเฉิน จิงเฉิง ที่เกาอี้เพิ่งเอาชนะมา ตามมาเอาคืน เกาจิ้งหนีไปได้ แต่ก็ต้องตกเขา เพราะกับดักที่อาเต๋า นักเลงกิ๊กก๊อกข้างถนนกับอาเจิน แฟนสาววางไว้ ทำให้เกาจิ้งกลายเป็นคนสติเลอะเลือนเหมือนปัญญาอ่อน ด้วยความที่เกาจิ้งชอบกินช็อคโกแล็ต จึงให้ชื่อใหม่ว่า "ช็อคโกแล็ต" เกาจิ้งสามารถทำให้อาเต๋าชนะในเกมไพ่หลายต่อหลายครั้ง ขณะที่ อาอี้ น้องชายบุญธรรมของเกาจิ้งก็หักหลัง ด้วยการฆ่าเจเน็ท แฟนสาวของเกาจิ้ง และไปเข้าพวกกับพี่หนันและเฉิน จิงเฉิง ส่วน หลงอู่ ก็ตามหาเกาจิ้งจนเจอ และค่อย ๆ ฟื้นความทรงจำทั้งหมดกลับคืนมา ในที่สุดเกาจิ้งก็กลับคืนสภาพความเป็นโคตรเซียนเหมือนเดิม และตามไปท้าเอาชนะเฉิน จิงเฉิง และพี่หนัน

นักแสดง
-------

* โจว เหวินฟะ รับบทเป็น เกาจิ้ง/ช็อคโกแล็ต
* หลิว เต๋อหัว รับบทเป็น อาเต๋า
* หวัง จู่เสียน รับบทเป็น อาเจิน
* อู๋ ม่งต๊ะ รับบทเป็น พี่เส็ง
* หยาง จื๋อหลิน รับบทเป็น พี่หนัน
* เชี่ยง หัวเฉียน รับบทเป็น หลงอู่
* หลุงฟง รับบทเป็น อาอี้
* จางเหมี่ยน รับบทเป็น เจเน็ท

ความสำเร็จและการออกฉาย
----------------------

*คนตัดคน* เป็นภาพยนตร์แอ๊คชั่นคอเมดี้จากการกำกับและเขียนบทโดย หวังจิ้ง ออกฉายในปลายปี ค.ศ. 1989 มีนักแสดงชั้นนำมากมายมาร่วมแสดง โดยมีนักแสดงนำ คือ โจว เหวินฟะ และหลิว เต๋อหัว

เมื่อออกฉายแล้ว ประสบความสำเร็จอย่างมากทั้งรายได้และคำวิจารณ์ โดยสามารถทำชนะถล่มทลาย ทำลายสถิติภาพยนตร์ทุกเรื่องที่มีมาของฮ่องกง และถือเป็นต้นแบบของภาพยนตร์แนวเจ้าพ่อนักพนันจำนวนมาก ทำให้บท *เกาจิ้ง* กลายเป็นอีกบทบาทหนึ่งที่ติดตัวของโจว เหวินฟะ อีกทั้งยังเป็นภาพยนตร์ปฐมบทที่มีภาคต่อตามมาอีกหลายภาค รวมทั้งแนวชวนหัวด้วย ที่แสดงโดย โจว ซิงฉือ 

ในประเทศไทย ได้เข้าฉายในโรงภาพยนตร์ปีถัดมา และเผยแพร่ทางโทรทัศน์ทางช่อง 7 ในวันพุธที่ 21 มีนาคม พ.ศ. 2555 เวลา 08.25 น.

อ้างอิง
-------

1. ↑  God of Gamblers (1989) – HKMDB
2. ↑
3. ↑  ["Film chat: Chow Yun-Fat - CHOWING THE FAT; HOW EASTERN HERO CHOW YUN-FAT CAME TO HOLD THE WEST HOSTAGE. BY ANNA DAY.(Features) (อังกฤษ)". คลังข้อมูลเก่าเก็บจากแหล่งเดิมเมื่อ 2012-10-23. สืบค้นเมื่อ 2012-03-21. Film chat: Chow Yun-Fat - CHOWING THE FAT; HOW EASTERN HERO CHOW YUN-FAT CAME TO HOLD THE WEST HOSTAGE. BY ANNA DAY.(Features) (อังกฤษ)]
4. ↑  ภ.จีน "คนตัดคน" (GOD OF GAMBLERS) จากช่อง 7

แหล่งข้อมูลอื่น
---------------

* *คนตัดคน* ที่อินเทอร์เน็ตมูวีเดตาเบส
* *God of Gamblers* ที่สยามโซน
**คนทีสอ** เป็นพืชล้มลุกชนิดหนึ่ง ตำรายาไทยระบุว่าเป็นสมุนไพร มีหลายชื่อ ภาคเหนือเรียก คนทีสอขาว จังหวัดเชียงใหม่เรียก ผีเสื้อน้อย ดอกสมุทร จังหวัดสตูลเรียก คุนตีสอ ภาคกลางเรียก ดินสอ จังหวัดเลยเรียก ผีเสื้อ จังหวัดตากเรียก มุดเพิ่ง จังหวัดประจวบคีรีขันธ์เรียก ลีสอ

ลักษณะทางพฤกษศาสตร์
-------------------

คนทีสอ เป็นไม้พุ่มขนาดกลาง สูงประมาณ 3–6 เมตร เปลือกลำต้นเรียบ สีเทา เป็นกระสีดำ แตกเป็นร่องตื้นตามยาว ใบประกอบแบบนิ้วมือ ออกตรงกันข้าม ใบย่อยรูปไข่ปลายแหลม 3 ใบ กว้าง 2.5–3 เซนติเมตร ยาว 4–6 เซนติเมตร ขอบใบเรียบ ปลายแหลม โคนใบสอบ ท้องใบและหลังใบเรียบ หลังใบสีเขียว ท้องใบเป็นสีนวลขาว ดอกเล็กสีม่วงเป็นช่อยาว ออกที่ปลายกิ่ง โคนกลีบดอกเชื่อมติดกัน ปลายแยกเป็น 5 กลีบ กลีบดอกมีขนาดไม่เท่ากัน แบ่งออกเป็น 2 ส่วน ส่วนล่างมี 2 กลีบ ส่วนบนมี 3 กลีบ มีเกสรตัวผู้ 4 อัน กลีบเลี้ยงรูปถ้วย ปลายแยกเป็น 5 แฉก ผลสด รูปทรงกลม แห้ง ผิวเรียบ มีเมล็ดเดียว สีเขียวนวล เป็นพวงช่อ เมล็ดเดี่ยวกลม มีสีน้ำตาล

อ้างอิง
-------

1. ↑  ""คนทีสอ" พืชสมุนไพร". สำนักงานกองทุนสนับสนุนการสร้างเสริมสุขภาพ. 7 พฤษภาคม 2553. คลังข้อมูลเก่าเก็บจากแหล่งเดิมเมื่อ 2022-06-05. สืบค้นเมื่อ 2012-08-31. `{{cite web}}`: ตรวจสอบค่าวันที่ใน: `|date=` (help)

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ คนทีสอ
* ข้อมูลที่เกี่ยวข้องกับ Vitex trifolia ที่วิกิสปีชีส์
* "คนทีสอ". ฐานข้อมูลสมุนไพร คณะเภสัชศาสตร์ มหาวิทยาลัยอุบลราชธานี. 7 พฤษภาคม 2553. `{{cite web}}`: ตรวจสอบค่าวันที่ใน: `|date=` (help)
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**แคนนิเบิลคอปส์** (อังกฤษ: Cannibal Corpse) เป็นวงเดทเมทัลสัญชาติอเมริกันจากบัฟฟาโล, นิวยอร์ก ก่อตั้งในปี 1988 สมาชิกวงประกอบด้วย ร็อบ แบเรตต์ (Rob Barrett ) มือริทึมกีตาร์, อเล็ก เวปสเตอร์ (Alex Webster) มือเบส, พอล มาซูร์ไกวิชซ์ (Paul Mazurkiewicz) มือกลอง, จอร์จ ฟิชเชอร์ (George Fisher) ร้องนำและ แพทริค โอ' ไบรอัน (Patrick O'Brien) มือกีตาร์หลัก

แนวเพลงและแรงบันดาลใจส่วนใหญ่ของสมาชิกในวงมาจากแนวเพลงแทรชเมทัล มีวงตัวอย่างอาทิ สเลเยอร์และ คลีเอเตอร์ รวมถึงวงเดทเมทัลเหมือนกันเช่น มอร์บิด เอนเจิล, ออทอพซี และเดท เนื้อหาเพลงส่วนใหญ่กล่าวถึงเนื้อหาแนวสยองขวัญ เช่นเลือด การฆาตรกรรม รวมถึงการทำภาพหน้าปกที่ปรากฏให้เห็นเป็นมนุษย์กับเลือด มีซิงเกิลที่โดดเด่นเช่น Hammer Smashed Face จากชื่ออีพีเดียวกัน ซึ่งได้รับความนิยมมากที่สุดเพลงหนึ่งของวง และเช่นเดียวกับ Make Them Suffer, I Cum Blood เป็นต้น

วงมีความโดดเด่นในเรื่องของการแสดงสดทั้งเสียงร้องอันดุดันและแข็งกร้าวของฟิชเชอร์ หรือที่เรียกว่า "Death growl" การใช้จังหวะกีตาร์ กลองและเบสที่รวดเร็วและหนัก โดยเวปสเตอร์ใช้เทคนิคการดีดเบส 5 สายด้วย 3 นิ้ว และการโขกศีรษะ (Headbanging) ของสมาชิกวงอย่างรุนแรงรวดเร็วเหมือนใบพัดลมที่กำลังหมุน

แคนนิเบิลคอปส์ ได้ออกอัลบั้มมาแล้ว 13 อัลบั้ม 2 บ๊อกซ์เซ็ต 4 วีดิโออัลบั้ม และอัลบั้มคอนเสิร์ตสด 1 อัลบั้ม วงได้รับคำวิจารณ์เชิงลบมากมาย มีการออกสื่อผ่านทางโทรทัศน์หรือทางวิทยุน้อยมาก นอกจากนี้ยังถูกแบนจากหลายประเทศ เช่น ออสเตรเลีย เยอรมนี รวมถึงรัสเซีย จากภาพลักษณ์ของเนื้อหาเพลงและการทำหน้าปกอัลบั้มที่รุนแรง โหดเหี้ยม แต่ถึงอย่างไรก็ดีในปี 2015 แคนนิเบิล คอร์พซ์ก็ถือเป็นวงเดทเมทัลที่สามารถขายอัลบั้ลทั่วโลกได้มากที่สุดตลอดกาล ด้วยยอดจำหน่ายกว่า 2 ล้านก๊อปปี้

อัลบั้ม
-------

แคนนิเบิลคอปส์ ในคอนเสิร์ตที่ Innsbruck วันที่ 9 กุมภาพันธ์ 2009
* *Eaten Back to Life* (1990)
* *Butchered at Birth* (1991)
* *Tomb of the Mutilated* (1992)
* *The Bleeding* (1994)
* *Vile* (1996)
* *Gallery of Suicide* (1998)
* *Bloodthirst* (1999)
* *Gore Obsessed* (2002)
* *The Wretched Spawn* (2004)
* *Kill* (2006)
* *Evisceration Plague* (2009)
* *Torture* (2012)
* *A Skeletal Domain* (2014)
* *Red Before Black* (2017)
* *Violence Unimagined* (2021)

สมาชิก
------

สมาชิกปัจจุบัน
* อเล็ก เวปสเตอร์ – เบสกีตาร์ (1988–ปัจจุบัน)
* พอล มาซูร์ไกวิชซ์ – กลองชุด (1988–ปัจจุบัน)
* ร็อบ แบเรตต์ – กีตาร์ริทึม (1993–1997, 2005–ปัจจุบัน)
* จอร์จ ฟิชเชอร์ – เสียงร้อง (1995–ปัจจุบัน)
* แพท โอ' ไบรอัน – กีตาร์หลัก (1997–ปัจจุบัน)

อดีตสมาชิก
* แจ๊ค โอเวน – กีตาร์ (1988–2004)
* คริส บาร์นส์ – เสียงร้อง (1988–1995)
* บ๊อบ รูเซ – กีตาร์ (1988–1993)

ไทม์ไลน์
--------

อ้างอิง
-------

1. ↑  "Dawn with Alex Webster". The Metal Web!. 2006. คลังข้อมูลเก่าเก็บจากแหล่งเดิมเมื่อ 2008-08-27. สืบค้นเมื่อ February 5, 2009.
2. ↑  Best Cannibal Corpse Songs. สืบค้นเมื่อ 2 สิงหาคม 2015
3. ↑  No. 6: Cannibal Corpse, ‘Make Them Suffer’ – Top 21st Century Metal Songs. สืบค้นเมื่อ 2 สิงหาคม 2015
4. ↑  "Cannibal Corpse Awarded With Plaque Signifying Sales of More Than Two Million". Ultimate Guitar Archive. February 12, 2015. สืบค้นเมื่อ February 13, 2015.
**คณะกรรมการประธานาธิบดีว่าด้วยการลอบสังหารประธานาธิบดีเคนเนดี** (อังกฤษ: The President's Commission on the Assassination of President Kennedy) หรือชื่ออย่างไม่เป็นทางการว่า **คณะกรรมการวอร์เรน** (อังกฤษ: Warren Commission) จัดตั้งขึ้นเมื่อวันที่ 29 พฤศจิกายน ค.ศ. 1963 โดย ลินดอน บี. จอห์นสัน เพื่อสอบสวนเหตุการณ์การลอบสังหารประธานาธิบดีแห่งสหรัฐอเมริกา จอห์น เอฟ. เคนเนดี เมื่อวันที่ 22 พฤศจิกายน ค.ศ. 1963 รายงานฉบับสุดท้ายหนา 888 หน้า ถูกเสนอต่อประธานาธิบดีจอห์นสันเมื่อวันที่ 24 กันยายน ค.ศ. 1964 และถูกเผยแพร่ต่อสาธารณะในอีกสามวันให้หลัง รายงานดังกล่าวสรุปว่า ลี ฮาร์วีย์ ออสวอลด์ เป็นผู้ลงมือเพียงลำพังในการสังหารเคนเนดี และทำให้ผู้ว่าการรัฐเท็กซัส จอห์น คอนแนลลี ได้รับบาดเจ็บ และแจ็ก รูบี ลงมือเพียงลำพังในการฆาตกรรมออสวอลด์ ผลวินิจฉัยของคณะกรรมการมีการโต้แย้งกันมานับแต่นั้น และมีการศึกษาในภายหลังทั้งที่เห็นด้วยและคัดค้าน

คณะกรรมการดังกล่าวได้ชื่อวอร์เรน อันเป็นชื่อไม่เป็นทางการ มาจากประธานคณะกรรมการ ประธานศาลสูงสุดเอิร์ล วอร์เรน ตามบทสำเนาการสนทนาทางโทรศัพท์ประธานาธิบดีของจอห์นสัน เจ้าหน้าที่ข้ารัฐการคนสำคัญบางคนคัดค้านการจัดตั้งคณะกรรมการดังกล่าว และสมาชิกคณะกรรมการหลายคนเข้าร่วมด้วยความไม่เต็มใจอย่างยิ่ง หนึ่งในเหตุผลหลักคือ คณะกรรมการดังกล่าวท้ายที่สุดแล้วจะทำให้เกิดข้อโต้เถียงมากยิ่งขึ้นกว่ามติเห็นพ้อง และสิ่งที่เกรงกันนั้นก็กลายเป็นจริง รายงานของคณะกรรมการได้รับการตีพิมพ์ที่บริษัทจัดพิมพ์หนังสือ ดับเบิลเดย์ ซึ่งตั้งอยู่ในสมิทเบิร์ก รัฐแมริแลนด์

อ้างอิง
-------

1. ↑  Baluch, Jerry T. (November 30, 1963). "Warren Heads Probe into Assassination". *Pittsburgh Post-Gazette*. Associated Press.
2. ↑  Mohr, Charles (September 25, 1964). "Johnson Gets Assassination Report". *The New York Times*. p. 1.
3. ↑  Lewis, Anthony (September 28, 1964). "Warren Commission Finds Oswald Guilty and Says Assassin and Ruby Acted Alone". *The New York Times*. p. 1.
4. ↑  Pomfret, John D. (September 28, 1964). "Commission Says Ruby Acted Alone in Slaying". *The New York Times*. p. 17.
5. 1 2  Beschloss, Michael R. (1997). "Taking charge: the Johnson White House tapes, 1963-1964". New York: Simon & Schuster.
6. ↑  "Paperback Version is Fast Seller Here". *The New York Times*. September 28, 1964. p. 14.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**คณะกรรมการวอร์เรน**

* Warren Commission *Report* (Full Text)
* Warren Commission *Hearings* (Full Text)
**วิทยาลัยเทคโนโลยีอุดมศึกษาพณิชยการ** (อังกฤษ: Udomsueksaphanitchayakan Technological College) ก่อตั้งในปี พ.ศ. 2524 ในชื่อ โรงเรียนอุดมศึกษาพณิชยการ ต่อมาในปี พ.ศ. 2554 เปลี่ยนชื่อเป็น วิทยาลัยเทคโนโลยีอุดมศึกษาพณิชยการ

ประวัติ
-------

วิทยาลัยเทคโนโลยีอุดมศึกษาพณิชยการ ตั้งอยู่บนเนื้อที่ 4 ไร่ 3 งาน 4/10 ตารางวา ตามหนังสือแสดงกรรมสิทธิ์ที่ดิน เลขที่ 47810 เลขที่ดิน 1689 หน้าสำรวจ 21837 ที่ตั้ง ตำบลคอหงส์ อำเภอหาดใหญ่ จังหวัดสงขลา ได้รับอนุญาตให้เปิดทำการสอนจากกระทรวงศึกษาธิการตามใบอนุญาตเลขที่ 6/2524 ลงวันที่ 3 กรกฎาคม 2524 ในระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี โดยมี**นายกระจ่าง จันทราช** เป็นผู้รับใบอนุญาต

**ปี 2526** เปิดทำการสอนในระดับประกาศนียบัตรวิชาชีพเทคนิค (ปวท.) ประเภทวิชาบริหารธุรกิจ สาขาวิชาการบัญชี ต่อมาในปี 2530 เปิดทำการสอนในระดับประกาศนียบัตรวิชาชีพ (ปวช.) ประเภทวิชาพาณิชยกรรม สาขาวิชาการบัญชี หลักสูตรของกรมอาชีวศึกษา ต่อมาในปี 2531 ได้ขอเปลี่ยนหลักสูตรจากหลักสูตรของกรมอาชีวศึกษามาเป็นหลักสูตรของสถาบันเทคโนโลยีราชมงคล และในปี 2537 ขอยกเลิกระดับประกาศนียบัตรวิชาชีพเทคนิค (ปวท.) ปี 2540 เปิดทำการสอนสาขาวิชาการตลาด ในรอบเช้า และสาขาวิชาคอมพิวเตอร์ ในรอบบ่าย

**ปัจจุบัน** วิทยาลัยเทคโนโลยีอุดมศึกษาพณิชยการ เปิดสอนหลักสูตรการศึกษาขั้นพื้นฐาน ระดับประกาศนียบัตรวิชาชีพ (ปวช.) ประเภทวิชาพาณิชยกรรม สาขาวิชาพณิชยกรรม สาขางานการขาย สาขางานคอมพิวเตอร์ธุรกิจ และสาขางานภาษาต่างประเทศ ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี การตลาด คอมพิวเตอร์ธุรกิจ ปีการศึกษา 2550 ได้เปิดสอนสาขาวิชา การพาณิชย์อิเล็กทรอนิกส์ การจัดการโลจิสติกส์ และปีการศึกษา 2552 เปิดสอนประเภทวิชาเทคโนโลยีสารสนเทศและการสื่อสาร สาขาวิชาเทคโนโลยีสารสนเทศ โดยใช้หลักสูตรสำนักงานคณะกรรมการการอาชีวศึกษา โดยผู้บริหารของสถานศึกษามีความมุ่งมั่นในการจัดการศึกษาสายอาชีพเพื่อพัฒนาเยาวชนในท้องถิ่นและของชาติให้เป็นผู้ที่มีคุณธรรม จริยธรรมที่ดีงาม มีความเป็นเลิศในด้านวิชาการและทักษะวิชาชีพ อันจะเป็นกำลังสำคัญ ในการพัฒนาประเทศให้เจริญก้าวหน้าสืบไป

หลักสูตร
--------

**ระดับประกาศนียบัตรวิชาชีพ (ปวช.)** ประเภทวิชาพณิชยกรรม สาขาวิชาพณิชยการ สาขางานการบัญชี สาขางานการขาย สาขางานคอมพิวเตอร์ธุรกิจ และสาขางานภาษาต่างประเทศ

**ระดับประกาศนียบัตรวิชาชีพชั้นสูง (ปวส.)** ประเภทวิชาบริหารธุรกิจ สาขาวิชาการบัญชี สาขาวิชาคอมพิวเตอร์ธุรกิจ สาขาวิชาการตลาด สาขาวิชาการพาณิชย์อิเล็กทรอนิกส์ และสาขาวิชาการจัดการโลจิติกส์ (รับผู้สำเร็จการศึกษา ปวช.)

**ระดับประกาศนียบัตรวิชาชีพชั้นสูง (ปวส.)** ประเภทวิชาเทคโนโลยีสารสนเทศและการสื่อสาร สาขาวิชาเทคโนโลยีสารสนเทศ (รับผู้สำเร็จการศึกษา ปวช.)

**ระดับประกาศนียบัตรวิชาชีพชั้นสูง (ปวส.)** ประเภทวิชาบริหารธุรกิจ สาขาวิชาการบัญชี สาขาวิชาคอมพิวเตอร์ธุรกิจ สาขาวิชาการตลาด หลักสูตรสำนักงานคณะกรรมการการอาชีวศึกษา (รับผู้สำเร็จการศึกษา ม.6 หรือเทียบเท่า)

อ้างอิง
-------

* คู่มือนักเรียน - นักศึกษา วิทยาลัยเทคโนโลยีอุดมศึกษาพณิชยการ

แหล่งข้อมูลอื่น
---------------

* เว็บไซต์ทางการของวิทยาลัยเทคโนโลยีอุดมศึกษาพณิชยการ
* Fanpage วิทยาลัยเทคโนโลยีอุดมศึกษาพณิชยการ
***ปราการแดนปีศาจ*** (ญี่ปุ่น: デカダンス, โรมาจิ: *Dekadansu*) เป็นซีรีส์อนิเมะโทรทัศน์ออริจินอลญี่ปุ่น ผลิตโดยสตูดิโอ NUT ออกอากาศตั้งแต่เดือนกรกฎาคมถึงกันยายน พ.ศ. 2563

เนื้อเรื่องย่อ
--------------

### ฉากหลัง

ในช่วงหลังของศตวรรษที่ 25 มลพิษทางอาการถึงระดับร้ายแรง ในขณะที่มนุษยชาติพุ่งเข้าสู่การสูญพันธุ์ และยังถูกคุกคามจากการปรากฏตัวของรูปแบบชีวิตที่เรียกว่ากาดอลที่ทำลายล้างประชากรของโลกไป 90% บริษัทขนาดใหญ่เริ่มพัฒนาไซบอร์กเพื่อทำหน้าที่ของมนุษย์ แต่ในที่สุดไซบอร์กก็เริ่มมีจำนวนมากกว่ามนุษย์ และบริษัท Solid Quake ก็ได้รับสิทธิ์ในการจัดการมนุษยชาติ บริษัทได้สร้างโดมขนาดยักษ์ขึ้นบนทวีปยูเรเชีย โดยข้างในมีระบบบันเทิงขนาดมหึมาที่เรียกว่าเดคา-เดนซ์ ที่มีระบบที่ควบคุมทุกอย่างได้โดยอิสระคอยตัดสินใจทุกอย่าง พลเมืองไซบอร์กสามารถสัมพัสการผจญภัยในอวตารมนุษย์ได้อย่างปลอดภัยที่เดคา-เดนซ์ โดยไม่ต้องเสี่ยงกับการบาดเจ็บ

### โครงเรื่อง

ในเมืองปราการเดคาเดนซ์ แทงเกอร์ระดับล่างชื่อนัตสึเมะใฝ่ฝันจะเป็นนักรบเกียร์เจริญรอยตามพ่อผู้ล่วงลับจากกการโจมตีของกาดอล เธอได้รับมอบหมายให้อยู่ในทีมซ่อมบำรุงที่นำโดยคาบุรากิ คาบุรากินั้นมีบทบาทลับเป็นผู้ทำหน้าที่กำจัด "บั๊ก" มนุษย์ที่เป็นภัยคุกคามปฏิบัติการของโซลิดเควก เมื่อคาบุรากิพบว่านัตสึเมะอยู่ในรายชื่อผู้เสียชีวิตในฐานข้อมูลของบริษัท จึงตัดสินใจจะจับตาสังเกตการณ์และเสนอตนฝึกฝนการต่อสู้ให้กับนัตสึเมะ

ตัวละคร
-------

นัตสึเมะ (ナツメ, *Natsume*)
ให้เสียงโดย: โทโมริ คูซูโนกิ
คาบุรางิ (カブラギ, *Kaburagi*)
ให้เสียงโดย: คัตสึยูกิ โคนิชิ
เฟย์ (フェイ, *Fei*)
ให้เสียงโดย: เม ชิบาตะ
เพื่อนสนิทของนัตสึเมะ
เฟนเนล (フェンネル, *Fenneru*)
ให้เสียงโดย: เอจิ ทาเกอูจิ
เพื่อนคนหนึ่งของนัตสึเมะ
หลิงเหมย์ (リンメイ, *Rinmei*)
ให้เสียงโดย: โยชิโนะ อาโอยามะ
คุเรไน (クレナイ, *Kurenai*)
ให้เสียงโดย: เอริ คิตามูระ
ฮูกิน (フギン)
ให้เสียงโดย: ทาเกฮิโตะ โคยาสึ
มุนิง (ムニン)
ให้เสียงโดย: โคโตโนะ มิตสึอิชิ
มินาโตะ (ミナト)
ให้เสียงโดย: Kohsuke Toriumi
ไปป์ (パイプ, *Paipu*)
ให้เสียงโดย: เอริ คิตามูระ
โดนาเทโร (ドナテロ, *Donatero*)
ให้เสียงโดย: ริกิยะ โคยามะ
จิล (ジル, *Jiru*)
ให้เสียงโดย: มิจิโยะ มูราเสะ
ซาร์โคซี (サルコジ, *Sarukoji*)
ให้เสียงโดย: ยูจิ อูเอดะ
เทอร์กี (ターキー, *Tākī*)
ให้เสียงโดย: ยูตากะ อาโอยามะ
ไมกี (マイキー, *Maikī*)
ให้เสียงโดย: Taito Ban
ตัวแก้บั๊ก (矯正施設, *Kyōsei Shisetsu*)
กาดอล (ガドル, *Gadoru*)

หมายเหตุ
--------

1. ↑  ผลงานต้นฉบับ, คณะกรรมการผลิต
2. 1 2 3 4  แนวคิดต้นฉบับ

อ้างอิง
-------

1. 1 2 3 4  Pineda, Rafael Antonio (May 15, 2020). "Deca-Dence Original Anime Announces Cast, More Staff, Story, Theme Song Artists". *Anime News Network*. สืบค้นเมื่อ May 16, 2020.
2. 1 2 3 4 5  Loo, Egan (June 12, 2020). "Original Sci-Fi Anime Deca-Dence's Full Promo Video Unveils More Cast, July 8 Debut". *Anime News Network*. สืบค้นเมื่อ June 12, 2020.
3. 1 2 3 4 5 6 7 8  "Character". *decadence-anime.com* (ภาษาญี่ปุ่น). สืบค้นเมื่อ July 18, 2020.

แหล่งข้อมูลอื่น
---------------

* เว็บไซต์ทางการ (ญี่ปุ่น)
* เว็บไซต์ทางการ (อังกฤษ)
* *ปราการแดนปีศาจ* ที่เน็ตฟลิกซ์
* *ปราการแดนปีศาจ* (อนิเมะ) ที่เครือข่ายข่าวอนิเมะ
***เด็กชายรุ่งอรุณ*** ตัวนำโชคของ การแข่งขันกีฬาเยาวชนแห่งชาติครั้งที่ 20
**ขี่ม้าก้านกล้วย** เป็นการละเล่นเด็กไทย โดยอาศัยก้านกล้วยที่ปลูกไว้ตามบริเวณข้างบ้านและในสวน ซึ่งผู้ใหญ่มักทำให้เด็กๆ เล่นเพื่อความสนุกเพลิดเพลิน และเป็นการฝึกความแข็งแรงไปในตัว

ประโยชน์
--------

1. การทำท่าเหมือนม้า ทำให้เด็กมีจินตนาการ และ กล้าแสดงออก
2. เป็นการออกกำลังกายอย่างดี
3. รักษาประเพณีพื้นบ้านของไทย

การเรียกชื่อ
------------

ในภาษาอังกฤษ ราชบัณฑิตยสถาน ได้กำหนดชื่อภาษาอังกฤษของการละเล่นนี้ ไว้ว่า "Banana rib hobbyhorse riding" จะไม่ใช้การทับศัพท์เนื่องจากไม่สามารถสื่อความหมายได้

วิธีการทำ
---------

วัตถุดิบนั้น ทั้งหาง่ายมากและไม่ต้องเสียเงินเลย เพราะสิ่งที่ต้องใช้ก็คือ ต้นกล้วยนั่นเอง ตัดต้นกล้วยมาในลักษณะรูปร่างที่ผอมยาวเล็กน้อย จากนั้นก็ทำรูปร่างให้เหมือนกับคอม้า

วิธีการเล่น
-----------

วิธีการเล่นคือ ขึ้นขี่บนก้านกล้วย แล้วออกวิ่ง จากนั้นส่งเสียงร้อง ฮี้ฮี้ แต่ถ้ามีผู้เล่น2คนขึ้นไป ก็สามารถจัดเป็นการแข่งขันขึ้นได้ โดยฝ่ายไหนวิ่งเร็วที่สุด ก็จะเป็นผู้ชนะ

ขี่ม้าก้านกล้วยกับปัจจุบัน
--------------------------

ปัจจุบันนี้ การขี่ม้าก้านกล้วยเริ่มเลือนหายไปจากสังคมปัจจุบัน เนื่องจากสภาพสังคมและยุคสมัยที่เปลี่ยนแปลงไปจากแต่ก่อน จึงทำให้การละเล่นเด็กไทยต่างๆ ลดลงไปมาก

แต่การขี่ม้าก้านกล้วยก็ยังสามารถพบได้ตามงานวัฒนธรรมต่างๆ ที่จัดขึ้นเป็นครั้งคราว และยังกลายเป็นสัญลักษณ์ (Logo) ในงานต่างๆ ที่สื่อความเป็นเอกลักษณ์และวัฒนธรรมไทย เช่น ตัวนำโชคของการแข่งขันกีฬาเยาวชนแห่งชาติครั้งที่ 20 หรือ สุโขไทเกมส์ เป็นเด็กชายผมจุกเล่นขี่ม้าก้านกล้วย

อ้างอิง
-------

1. ↑  การละเล่นของเด็กไทย - บทความจากเว็บไซต์ราชบัณฑิตยสถาน

ดูเพิ่ม
-------

* การละเล่นเด็กไทย

แหล่งข้อมูลอื่น
---------------

* การละเล่นเด็กไทย เก็บถาวร 2007-07-04 ที่ เวย์แบ็กแมชชีน - เว็บไซต์สารานุกรมไทยสำหรับเยาวชนฯ
**เดวิด โครเนนเบิร์ก** (อังกฤษ: David Cronenberg) ผู้กำกับภาพยนตร์ชาวแคนาดา ผู้มีชื่อเสียงอย่างมากในภาพยนตร์แนวไซไฟสยองขวัญและความรุนแรง มีผลงานมากมายสำหรับภาพยนตร์ในแนวนี้ตั้งแต่ปลายทศวรรษที่ 70 จนได้รับฉายาว่า *"เจ้าแห่งเลือด"* (Baron of Blood)

เดวิด โครเนนเบิร์ก มีชื่อเต็มว่า **เดวิด พอล โครเนนเบิร์ก** (David Paul Cronenberg) เกิดเมื่อวันที่ 15 มีนาคม ค.ศ. 1943 ที่โทรอนโต ประเทศแคนาดา โครเนนเบิร์กจบการศึกษาจากมหาวิทยาลัยโทรอนโต เริ่มต้นงานภาพยนตร์ครั้งแรกจากการสร้างภาพยนตร์ขนาด 16 มิลลิเมตร , 35 มิลลิเมตร และภาพยนตร์สั้น

ในปี ค.ศ. 1975 โครเนนเบิร์กได้สร้างภาพยนตร์ใหญ่เรื่องแรก คือ *Shivers* ซึ่งได้ชื่อว่าเป็นภาพยนตร์ที่คืนทุนสร้างได้เร็วที่สุดในประวัติศาสตร์ภาพยนตร์ของแคนาดา จากนั้นโครเนนเบิร์กก็ได้กำกับภาพยนตร์ในอีกหลาย ๆ เรื่องต่อมา ซึ่งล้วนแต่เป็นภาพยนตร์ที่เกี่ยวกับความตายความสยองขวัญ หรือไซไฟเทคโนโลยีทั้งนั้น ซึ่งสร้างชื่อเสียงให้กับตัวเขาเองอย่างมาก เช่น *Scanners* ในปี ค.ศ. 1981, *Videodrome* นำแสดงโดย เจมส์ วู้ดส์ และ *The Dead Zone* นำแสดงโดย คริสโตเฟอร์ วอลเคน และมาร์ติน ชีน ในปี ค.ศ. 1983, *The Fly* นำแสดงโดย เจฟฟ์ โกลด์บลุม และจีนา เดวิส ในปี ค.ศ. 1986, *Dead Ringers* ในปี ค.ศ. 1988, *Naked Lunch* ในปี ค.ศ. 1991, *eXistenZ* นำแสดงโดย จูด ลอว์ และเจนนิเฟอร์ เจสัน ลีห์ ในปี ค.ศ. 1999 นอกจากนี้แล้วโครเนนเบิร์กยังเคยสร้างภาพยนตร์ประเภทอื่นที่นอกเหนือจากนี้ด้วย เช่น *M. Butterfly* ในปี ค.ศ. 1993, *Crash* นำแสดงโดย เจมส์ สเปเดอร์ และฮอลลี ฮันเตอร์ ในปี ค.ศ. 1996, *Spider* นำแสดงโดย เรล์ฟ ไฟนส์ ในปี ค.ศ. 2002 เป็นต้น

ผลงานในระยะหลังได้แก่ *A History of Violence* ในปี ค.ศ. 2006 และ *Eastern Promises* ในปี ค.ศ. 2007 ซึ่งทั้ง 2 เรื่องนี้นำแสดงโดย วิกโก มอร์เทนเซน

จากผลงานอันมากมายและขึ้นชื่อ ทำให้โครเนนเบิร์กได้รับปริญญาดุษฎีบัณฑิตกิตติมศักดิ์จากมหาวิทยาลัยโทรอนโต เมื่อเดือนมิถุนายน ปี ค.ศ. 2001 และได้รับคัดเลือกให้เป็นกรรมการตัดสินในเทศกาลภาพยนตร์เมืองคานส์ ตั้งแต่ปี ค.ศ. 1999 อีกด้วย

อ้างอิง
-------

1. ↑  David Cronenberg (อังกฤษ)

คอมมอนส์ มีภาพและสื่อเกี่ยวกับ:  
**เดวิด โครเนนเบิร์ก**

แหล่งข้อมูลอื่น
---------------

* ข้อมูลจากIMDb
* โหวต 10 หนังของ David Cronenberg ( เดวิด โครเนนเบิร์ก ) ที่คุณประทับใจ จากเว็บไซต์พันทิป
**ผู้สำเร็จราชการฮ่องกง** เป็นตัวแทนของ British Crown ในฮ่องกงตั้งแต่ปี ค.ศ. 1843 ถึง ค.ศ. 1997 ในตำแหน่งนี้ ผู้สำเร็จราชการการเป็นประธานสภาบริหารและผู้บัญชาการทหารสูงสุดของกองกำลังอังกฤษโพ้นทะเลฮ่องกง บทบาทของผู้สำเร็จราชการกำหนดไว้ใน Hong Kong Letters Patent and Royal Instructions เมื่อสิ้นสุดการปกครองของอังกฤษและส่งมอบฮ่องกงให้จีนในปี ค.ศ. 1997 หน้าที่ฝ่ายพลเรือนส่วนใหญ่ตกเป็นของผู้บริหารสูงสุดของฮ่องกง และหน้าที่ทางทหารตกเป็นของผู้บัญชาการกองทหารรักษาการณ์ฮ่องกง

ผู้สำเร็จราชการ
---------------

อำนาจและหน้าที่ของผู้ว่าการกำหนดไว้ใน Hong Kong Letters Patent and Royal Instructions ในปี ค.ศ. 1843 ผู้สำเร็จราชการซึ่งได้รับการแต่งตั้งจากพระมหากษัตริย์อังกฤษ (ตามคำแนะนำของรัฐมนตรีต่างประเทศ) ทำหน้าที่ฝ่ายบริหารของรัฐบาลฮ่องกงจนถึงปีสุดท้ายของการปกครองของอังกฤษ

ผู้สำเร็จราชการฮ่องกงเป็นประธานคณะรัฐมนตรีอาณานิคม สภาบริหาร และยังเป็นประธานสภานิติบัญญัติฮ่องกงจนถึงปี ค.ศ. 1993 ผู้สำเร็จราชการได้แต่งตั้งสมาชิกสภานิติบัญญัติส่วนใหญ่ จนกระทั่งมีการเลือกตั้งสภานิติบัญญัติทางอ้อมครั้งแรกในปี ค.ศ. 1985 ในขั้นต้น ทั้งสองสภาถูกครอบงำโดยชาวอังกฤษที่อพยพเข้ามา แต่ค่อย ๆ หลีกทางให้กับชาวจีนฮ่องกงในท้องถิ่น ในอดีต ผู้สำเร็จราชการฮ่องกงเป็นนักการทูตมืออาชีพหรือเจ้าหน้าที่อาวุโสของอาณานิคม ยกเว้นผู้สำเร็จราชการคนสุดท้าย คริส แพตเท็น ซึ่งเป็นนักการเมืองอาชีพ ในเดือนธันวาคม ค.ศ. 1996 เงินเดือนของผู้สำเร็จราชการอยู่ที่ 3,036,000 ล้านเหรียญฮ่องกงต่อปี โดยไม่ต้องเสียภาษี

อ้างอิง
-------

1. ↑  House of Commons Hansard Written Answers for 17 Dec 1996 (pt 3) เก็บถาวร 16 กรกฎาคม 2011 ที่ เวย์แบ็กแมชชีน
มุฮัมมัด เราะชีด ริฎอ
**มุฮัมมัด เราะชีด ริฎอ** (อาหรับ: محمد رشيد رضا, Muḥammad Rashīd Riḍāʾ) เป็นนักปรัชญาอิสลามชาวซีเรียและได้อพยพมายังไคโรตามแรงบันดาลใจของมุฮัมมัด อับดุฮ์ เขาเกิดเมื่อ 23 กันยายน พ.ศ. 2408 ในอัลเกาะละมูน ใกล้เมืองตริโปลีของเลบานอน (ขณะนั้นเป็นส่วนหนึ่งของซีเรียออตโตมัน) เขาเริ่มเรียนหนังสือในมัสยิดที่อัลเกาะละมูน จากนั้นจึงเข้าไปเรียนในโรงเรียนของรัฐบาลตุรกี และได้ย้ายไปเรียนในโรงเรียนของชัยค์ ฮุซัยน์ อัลญิสร์ จนโรงเรียนแห่งนั้นปิดตัวลง

แนวความคิดของริฎอได้รับอิทธิพลจากนักปรัชญาอิสลามที่สำคัญหลายคน เช่น อิบน์ ตัยมียะฮ์, มุฮัมมัด อิบน์ อับดุลวะฮ์ฮาบ, อัลเฆาะซาลี แต่ที่สำคัญคือความคิดของมุฮัมมัด อับดุฮ์ แนวความคิดของเขานั้นถือว่าอิสลามที่แท้จริงนั้นยอมรับความก้าวหน้าสมัยใหม่ ไม่ยอมรับการที่คนในยุคปัจจุบันจะถูกกำหนดโดยข้อกฎหมายที่สร้างขึ้นระหว่างสามร้อยปีแรกของการฮิจญ์เราะห์ มุสลิมทุกคนจะต้องถือว่าตนเองมีความรับผิดชอบที่จะทำตามความผูกพันระหว่างเพื่อนร่วมศาสนา สนับสนุนหน้าที่และความต้องการทางจริยธรรมและต้องเผยแผ่ศาสนาด้วย เขาเสียชีวิตเมื่อ 22 สิงหาคม พ.ศ. 2478

อ้างอิง
-------

จรัญ มะลูลีม. *อิสลามการเมืองในการเมืองตะวันออกกลาง.* กรุงเทพมหานคร : ศยาม, 2555, หน้า 76–80.
**ทับ จำเกาะ** เป็นนักมวยไทยฝีมือดีจากจังหวัดนครราชสีมา ถูกส่งตัวเข้ามาชกในกรุงเทพฯในยุคสนามมวยสวนกุหลาบเมื่อ พ.ศ. 2464 เพื่อเก็บเงินซื้อปืนให้กองเสือป่า การเดินทางเข้ามาชกมวยของนายทับครั้งนั้นได้สร้างชื่อเสียงเป็นที่กล่าวขวัญในวงการมวยยุคนั้นว่า "หมัดนายจีน ตีนนายทับ"

เมื่อเข้ามาชกมวยในกรุงเทพฯ กรมหลวงชุมพรฯรับอุปการะให้เข้าพักในวังเปรมประชากร นายทับขึ้นชกครั้งแรกกับนักมวยจากจังหวัดมหาสารคาม ซึ่งปรากฏว่านายทับเตะเป็นชุด จนนักมวยจากมหาสารคามลุกไม่ขึ้น ยอมแพ้แค่ยกแรก

จากชัยชนะในครั้งแรก ฝ่ายผู้จัดการแข่งขันได้คัดเลือกนักมวยขึ้นสู้กับนายทับ ครั้งแรก ม.ร.ว. มานพฯ เสนอบังสะเล็บ ศรไขว้ แต่นายทับไม่สู้ ดังนั้นจึงประกบคู่ให้นายทับพบกับประสิทธิ์ บุณยารมณ์ ครูพลศึกษาซึ่งนายทับตอบตกลง

ต่อมาเมื่อนายทับรู้ภายหลังว่าได้คู่กับนายประสิทธิ์ซึ่งเป็นมวยนักเรียนพลศึกษา และมีชื่อในทางชนะนักมวยหัวเมืองด้วยอิทธิพล นายทับถอดใจไม่ยอมซ้อมจนกรมหลวงชุมพรรับสั่งให้หา เมื่อทราบว่านายทับกลัวอิทธิพลจึงปลอบใจให้สู้และเชิญหลวงพ่อศุข วัดมะขามเฒ่ามาประกอบพิธีแต่งตัวให้นายทับเพื่อให้เกิดขวัญกำลังใจ หลังจากนั้นขวัญกำลังใจของนายทับจึงดีขึ้น ซ้อมมวยได้ตามปกติ เมื่อถึงวันชกที่สนามมวยสวนกุหลาบ โดยมีพระยานนทิเสนสุรภักดี แม่กองเสือป่า เป็นคนนำเป่าปี่บรรเลง การแข่งขันปรากฏว่านายทับใช้ชั้นเชิงในจังหวะที่ประสิทธิ์ต่อยพลาด เข้าเตะประสิทธิ์เป็นชุดแบบเดียวกับที่ใช้ในการชกครั้งแรก จนนายประสิทธิ์หมดสติ ถูกจับแพ้ไป

หลังจากการชกในครั้งนั้น มีผู้เสนอนักมวยที่จะเป็นคู่ชกรายต่อไปของนายทับหลายคน เช่น สุวรรณ นิวาสะวัต อินทร์ ศักดิ์เดช แต่ในระหว่างที่รอคู่ชกอยู่ นายทับมีความจำเป็นต้องกลับภูมิลำเนา กรมหลวงชุมพรทรงอนุญาตให้กลับได้ นายทับยังคงชกมวยตามหัวเมืองต่อมา แต่ไม่ได้เข้ามาชกมวยในกรุงเทพฯอีกเลย อย่างไรก็ตาม ชื่อเสียงของนายทับ ยังเป็นที่จดจำของชาวกรุงเทพฯ เมื่อครั้งที่ อภิเดช ศิษย์หิรัญโด่งดัง ยังมีผู้ตั้งฉายาให้เขาว่า "ทับ จำเกาะคนใหม่" แม้ว่าเวลาจะห่างกันถึง 40 ปีก็ตาม

อ้างอิง
-------

* เขตร ศรียาภัย. ปริทัศน์มวยไทย. กทม. มติชน. 2550. หน้า 119-142

1. ↑  สมบัติ สวางควัฒน์. (2554). **ย้อนตำนานแวดวงมวยไทย จากอดีตถึงปัจจุบัน**. สำนักพิมพ์ ก้าวแรก. ISBN 978-616-7446-13-4. หน้า 91
2. ↑  สมพงษ์ แจ้งเร็ว.เล่าขานตำนานมวย:"หมัดนายจีน ตีนนายทับ". ศิลปวัฒนธรรม. ปีที่ 26 ฉบับที่ 10. สิงหาคม พ.ศ. 2548 online version[*ลิงก์เสีย*]
**สจวร์ต บิงแฮม** (อังกฤษ: Stuart Bingham) เกิดวันที่ 21 พฤษภาคม ค.ศ. 1976 เป็นนักสนุกเกอร์อาชีพชาวอังกฤษ เขาคว้าแชมป์สมัครเล่นในรายการไอบีเอสเอฟเวิลด์สนุกเกอร์แชมเปียนชิป (IBSF World Snooker Championship) ในปี 1996 แต่เขาก็ใช้เวลาหลายฤดูกาลกว่าฝีมือการเล่นของเขาจะดีขึ้นจนกลายเป็นผู้เล่นติดอันดับท็อปในวัยสามสิบ เขาได้ติดอันดับท็อป 32 ในฤดูกาล 2006/2007 และขึ้นสู่อันดับท็อป 16 ในระหว่างฤดูกาล 2011/2012 ตอนอายุ 35 เขาได้คว้าแชมป์ครั้งแรกในอาชีพของเขาในรายการออสเตรเลียนโกลด์ฟฟิลส์โอเพน 2011 และรายการเซี่ยงไฮ้มาสเตอส์ 2014 และแชมป์รายการเวิลด์แชมเปียนชิป 2015 ครั้งแรกของเขา ซึ่งสื่ออังกฤษกล่าวว่า "นี่เป็นความสำเร็จที่น่าประหลาดใจจนกลายเป็นคิงออฟเดอะครูซิเบิล" นอกจากนี้ได้ลองแชมป์ในรายการอู๋ซีคลาสสิก 2012 และเวลส์โอเพน 2013 และรวมทั้งได้คว้าแชมป์รายการชิงเงินรางวัล พรีเมียร์ลีกสนุกเกอร์ 2012 และ แชมเปียนชิปลีก 2015 เขาได้รวบรวมเซนจูรีเบรกกว่า 538 ครั้ง ในอาชีพของเขารวมทั้งเก้า แม็กซิมัมเบรก

อ้างอิง
-------

1. 1 2  "Centuries". คลังข้อมูลเก่าเก็บจากแหล่งเดิมเมื่อ 2014-09-28. สืบค้นเมื่อ 16 September 2014.
2. ↑  "Snooker World Championship: Stuart Bingham's long wait for glory ends with Crucible triumph over Shaun Murphy". The Independent. 4 May 2014. สืบค้นเมื่อ 4 May 2015.
**สงวน ศิริสว่าง** เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย

ประวัติ
-------

สงวน ศิริสว่าง เป็นชาวภาคกลาง มีอาชีพเป็นหมอชั้น 2 หรือแพทย์ที่ได้รับใบอนุญาตให้รักษาคนไข้ได้ในประเภทง่ายๆ นายสงวนลงเล่นการเมืองโดยการลงสมัครรับเลือกตั้งสมาชิกสภาเทศบาลนครเชียงใหม่ และได้เป็นเทศมนตรี เทศบาลนครเชียงใหม่ ในสมัยเดียวกับนายสุชาติ สุจริตกุล หลวงสำเริงณรงค์ นายสมบูรณ์ จันทรปัญญา โดยมีหลวงศรีประกาศ (ฉันท์ วิชยาภัย) เป็นนายกเทศมนตรี

นายสงวน ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 โดยไม่สังกัดพรรคการเมือง แต่ได้ร่วมกิจกรรมกับพรรคเสรีมนังคศิลา

นายสงวน เป็นผู้มีบทบาทในทางการเมืองโดยการทำหนังสือถึงอธิบดีกรมตำรวจให้ดำเนินคดีกับ หยุด แสงอุทัย จากกรณีที่เขียนบทความเรื่อง" อำนาจและความรับผิดชอบในระบอบประชาธิปไตย" ออกวิทยุกระจายเสียงแห่งประเทศไทย มีเนื้อหาแสดงว่าพระมหากษัตริย์ไม่พึงตรัสเรื่องเศรษฐกิจ สังคม หรือการเมือง โดยไม่มีรัฐมนตรีรับสนองพระบรมราชโองการนั้น ซึ่งเป็นที่วิพากวิจารณ์กันว่าเข้าข่ายหมิ่นพระบรมเดชานุภาพ แต่ในที่สุดกรมตำรวจก็ไม่ได้ดำเนินคดี และจอมพล ป.พิบูลสงคราม นายกรัฐมนตรีก็ตอชัดเจนว่าไม่หมิ่นพระบรมเดชานุภาพ จากกรณีดังกล่าวส่งผลกระทบไปยังนายสงวน โดยถูกสมาชิกพรรคเสรีมนังคศิลาจำนวนหนึ่ง เสนอให้ขับนายสงวนออกจากพรรค แต่สมาชิกส่วนใหญ่ไม่เห็นด้วย

อ้างอิง
-------

1. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2020-06-28. สืบค้นเมื่อ 2020-07-07.
2. ↑  นักการเมืองถิ่นจังวัดเชียงใหม่
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2020-07-07. สืบค้นเมื่อ 2020-07-07.
4. ↑  ผลพระคุณ ธ รักษา : พัฒนาการระบอบประชาธิปไตยอันมีพระมหากษัตริย์ทรงเป็นประมุขของไทย (76)... อ่านต่อที่ : https://www.dailynews.co.th/article/233739จาก เดลินิวส์
**แฮ็นดริก ฮาเมิล** (ดัตช์: *Hendrick Hamel*; 20 สิงหาคม พ.ศ. 2173 – 12 กุมภาพันธ์ พ.ศ. 2235) เป็นนักสำรวจชาวดัตช์และเป็นชาวตะวันตกคนแรกที่ได้เขียนหนังสือบันทึกว่าด้วยอาณาจักรโชซ็อนของเกาหลี หลังจากอยู่ที่นั่นเป็นเวลา 13 ปี เขาได้เขียนหนังสือ *Hamel's Journal and a Description of the Kingdom of Korea, 1653–1666* ซึ่งได้รับการตีพิมพ์ในภายหลังเมื่อ พ.ศ. 2211

แฮ็นดริก ฮาเมิล เกิดในคอร์เกิม เนเธอร์แลนด์ ใน พ.ศ. 2193 เขาล่องเรือไปยังหมู่เกาะอินเดียตะวันออกของเนเธอร์แลนด์ และได้ทำงานในฐานะพนักงานบัญชีของบริษัทอินเดียตะวันออกของเนเธอร์แลนด์ (เฟโอเซ):122–123 ใน พ.ศ. 2196 เขาเดินทางไปญี่ปุ่นด้วยเรือชื่อ *เดอสแปร์เวอร์* ฮาเมิลและลูกเรืออีก 35 คนรอดชีวิตจากเรือแตกและมาขึ้นฝั่งที่เกาะเชจู อาณาจักรโชซ็อน:43:17 หลังจากถูกจำคุกอยู่บนเกาะเชจูนานนับปี พวกเขาถูกส่งตัวไปยังฮันยัง ราชธานีของอาณาจักรโชซ็อน ในเดือนมิถุนายน พ.ศ. 2198 ตรงกับรัชสมัยของพระเจ้าฮโยจง (ค. 2192 – 2202):39–48, 52 เพื่อเป็นการรักษาธรรมเนียมในเวลานั้นราชสำนักจึงห้ามไม่ให้ฮาเมิลและลูกเรือของเขาออกจากโชซ็อน:43–44 ระหว่างที่อยู่ที่โชซ็อน พวกเขาได้รับอิสระในการใช้ชีวิตแบบปกติในสังคมโชซ็อน:52,59,66

ในเดือนกันยายน พ.ศ. 2209 ซึ่งตรงกับรัชสมัยของพระเจ้าฮย็อนจง 13 ปีหลังจากใช้ชีวิตในเกาหลี ฮาเมิลและลูกเรือที่เหลือรอดชีวิตมาได้ทั้งสิ้น 7 คนจัดการหนีไปยังญี่ปุ่น ที่นั่นเนเธอร์แลนด์ได้ตั้งสถานีการค้าเล็ก ๆ บนเกาะจำลองซึ่งเรียกกันว่าเดจิมะที่นางาซากิ:75–82,12 ระหว่างที่เขาใช้ช่วงเวลาที่นางาซากิ (กันยายน พ.ศ. 2209 ถึงตุลาคม พ.ศ. 2210) ฮาเมิลได้เขียนหนังสือซึ่งเกี่ยวกับช่วงเวลาของเขาในเกาหลี:124 จากนั้น ฮาเมิลและลูกเรือของเขาออกเดินทางไปปัตตาเวีย (จาการ์ตาในปัจจุบัน) ในหมู่เกาะอินเดียตะวันออกของเนเธอร์แลนด์ในปลายปี พ.ศ. 2210:125 เขาพำนักในปัตตาเวียจนถึง พ.ศ. 2213 และได้ส่งลูกเรือที่มีความชำนาญในการเดินเรือกลับไปเนเธอร์แลนด์ตั้งแต่ พ.ศ. 2210 นอกจากนี้เขายังได้ฝากต้นฉบับหนังสือที่เขาเขียนจำนวน 3 ฉบับไปกับพวกเขา โดยทั้งหมดได้รับการตีพิมพ์ในปี พ.ศ. 2211:125 ตัวฮาเมิลไม่ได้เดินทางกลับเนเธอร์แลนด์จนถึง พ.ศ. 2213:125

อ้างอิง
-------

1. 1 2 3 4 5 6 7 8 9 10 11  Ledyard, Gari (1971). *The Dutch Come to Korea*. Seoul Korea: Royal Asiatic Society. pp. Whole book.
2. ↑  Savenije, Henny. "Hendrick Hamel". *The Journal of Hamel and Korea*. สืบค้นเมื่อ November 8, 2015.
3. ↑  Griffis, William Elliot (1885). *Corea Without and Within*. Philadelphia: Presbyterian board of publication.
4. ↑  Winchester, Simon (1988). *Korea: A Walk Through the Land of Miracles*. New York, NY: Prentice Hall Press. pp. Whole book. ISBN 0-13-517244-6.
ทศกัณฐ์สังหารนกหัสดายุ ผลงานของราชา รวิ วรรมา ศิลปินชาวอินเดียช่วงปลายคริสต์ศตวรรษที่ 19
**นกสดายุ** หรือ พระยาสดายุเป็นพระยาปักษาชาติ (นก)หนึ่งในตัวละครในเรื่องรามเกียรติ์ เป็นสหายกับท้าวทศรถ เมื่อทศกัณฐ์ไปลักนางสีดาจากบรรณศาลา พาอุ้มเหาะจะนำไปไว้ ณ สวนขวัญ กรุงลงกา ขณะที่พระรามไม่อยู่ในอาศรม แต่นกสดายุบินผ่านมาเห็นเหตุการณ์จึงเข้ามาสกัดไว้ ผลสุดท้าย พระยาสดายุหรือ นกสดายุถูกขว้างด้วยแหวนของนางสีดาปีกหักตกลงมายังพื้นดินแต่ยังไม่ตาย ทศกัณฐ์พานางสีดาหนีไปได้ สดายุรอคอยแจ้งเหตุกับ พระรามที่ออกติดตามหานางสีดา เมื่อพระรามมาเจอสดายุก็ได้มอบแหวนของนางสีดาให้แล้วจึงสิ้นชีพไป

ข้อมูลเพิ่มเติม
---------------

* สัตว์หิมพานต์ประเภทนก-นกสดายุ
* รามเกียรติ์-หอมรดกไทย-เดริ่มศึกทศกกรรฐ์ เก็บถาวร 2009-08-06 ที่ เวย์แบ็กแมชชีน
* ตัวละครรามเกียรติ์-นางสำมนักขา, สุพรรณมัจฉา, นางเบญกาย, นางมณโฑ, สดายุ เก็บถาวร 2014-01-17 ที่ เวย์แบ็กแมชชีน
* เล่าเรื่องรามเกียรติ์ผ่านบานหน้าต่างอุโบสถวัดคลองแห เก็บถาวร 2016-03-04 ที่ เวย์แบ็กแมชชีน
* บ้านจอมยุทธ - รามเกียรติ์ฉบับร้อยแก้ว-ทศกรรฐ์ลักนางสีดา
* อนุรักษ์ไทย-พญานกสดายุ[*ลิงก์เสีย*]
**สารคดีล้อเลียน**, **สารคดีเทียม** หรือ **สารคดีปลอม** (อังกฤษ: mockumentary เป็นคำผสมระหว่าง mock กับ documentary) เป็นรูปแบบหนึ่งของภาพยนตร์หรือรายการโทรทัศน์ที่มีเรื่องราวเกี่ยวกับเหตุการณ์ที่แต่งขึ้นมา แต่นำเสนอในรูปแบบของสารคดี

งานสร้างมักใช้การวิเคราะห์หรือคำวิจารณ์ต่อเหตุการณ์และประเด็นโดยใช้สภาพแวดล้อมที่แต่งขึ้นมา หรือล้อเลียนในรูปแบบสารคดี สารคดีล้อเลียนมักจะมีเรื่องราวตลก เป็นการล้อเลียนให้เกินจริง อย่างไรก็ตาม สารคดีเทียมจะไม่ใช่ละครกึ่งสารคดี (docudrama) ซึ่งเป็นรูปแบบหนึ่งของเทคนิคทางด้านละครที่ผสมผสานองค์ประกอบสารคดีเข้ากับเหตุการณ์จริง 

สารคดีล้อเลียนมักนำเสนอในรูปแบบสารคดีทางประวัติศาสตร์ โดยใช้บี-โรลล์และมีผู้ประกาศข่าวอภิปรายเกี่ยวกับเหตุการณ์ในอดีต หรือรูปแบบ cinéma vérité ที่ตามติดบุคคลที่ผ่านเหตุการณ์ต่าง ๆ มา ตัวอย่างแรก ๆ ของสารคดีประเภทนี้ คือ "Swiss Spaghetti Harvest" ออกฉายในวันเมษาหน้าโง่ทางโทรทัศน์อังกฤษ ในรายการ *Panorama* เมื่อปี ค.ศ. 1957

คำว่า "mockumentary" ถือกำเนิดขึ้นมาในคริสต์ทศวรรษ 1960 และเป็นที่รู้จักขึ้นมาในช่วงกลางคริสต์ทศวรรษ 1980 เมื่อออกฉายภาพยนตร์เรื่อง *This Is Spinal Tap* กำกับโดยร็อบ ไรเนอร์ ที่ใช้คำนี้ในบทสัมภาษณ์อธิบายถึงหนังเรื่องนี้

อ้างอิง
-------

1. ↑  "the definition of mockumentary". *Dictionary.com*. สืบค้นเมื่อ 2017-01-15.
2. ↑  Campbell, Miranda (2007). "The mocking mockumentary and the ethics of irony" (PDF). *Taboo: The Journal of Culture and Education*. **11** (1): 53–62. คลังข้อมูลเก่าเก็บจากแหล่งเดิม (PDF)เมื่อ 26 กรกฎาคม 2011. สืบค้นเมื่อ 26 กรกฎาคม 2010.
3. ↑  Roscoe, Jane; Craig Hight (2001). *Faking it: Mock-documentary and the Subversion of Factuality*. Manchester University Press. ISBN 0-7190-5641-1.
4. ↑  "mockumentary, *n*.". *Oxford Dictionary*. Oxford University Press. 2010. คลังข้อมูลเก่าเก็บจากแหล่งเดิมเมื่อ 2016-08-20. สืบค้นเมื่อ 1 June 2013.
5. ↑  Don Giller (26 December 2015). "Paul Shaffer on Late Night, March 20, 1984". YouTube. สืบค้นเมื่อ 17 October 2017.